|  |  |  |
| --- | --- | --- |
|  |  |  |

**УКАЗАНИЯ
за попълване на индивидуален Формуляр за кандидатстване
(Образец №1)
 за подмяна на отоплителните уреди на твърдо гориво по проект „Подобряване качеството на атмосферния въздух в Столична община чрез подмяна на отоплителни устройства на твърдо гориво с екологични алтернативи“ по Оперативна програма „Околна среда2014-2020 г.“**

**РАЗДЕЛ: КАНДИДАТ**

* Във **Въпрос 4** се попълва точният адрес на имота, за който желаете да подмените използвания отоплителен уред на дърва и/или въглища.
* В случай че някое от полетата на адреса към **Въпрос 4** не е релевантно, моля, оставете го празно (например поле „апартамент“, ако живеете в къща).

**РАЗДЕЛ: ПАРАМЕТРИ НА ЖИЛИЩЕТО, ЗА КОЕТО ЩЕ СЕ ЗАМЕНЯ ОТОПЛИТЕЛЕН УРЕД НА ДЪРВА/ВЪГЛИЩА**

* При **Въпрос 9**, в случай че кандидатствате за газифициране/топлофициране на цялата сграда/малък блок с един общ отоплителен уред, моля, посочете отговор „Многоетажна къща“.
* При **Въпроси 13 и 14** не са необходими документи или доказателства за площта, която е заявена. Достатъчно е да посочите площта по Ваша преценка.
* С отговора на **Въпрос 18** Вие заявявате уреда, който, в случай че бъдете одобрени за подмяна на отоплителни уред на дърва и/или въглища, ще бъде демонтиран и предаден на Столична община, преди монтажа на новото отоплително оборудване. Изключение от това условие ще е възможно, единствено, ако се отоплявате със „Зидана камина без горивна камера (с открит огън, открита камина).
* **Въпроси 20 и 21:** Необходимо е да посочите ориентировъчно общо тегло на уреда и размерите му. На база тази информация ще бъде изготвен план за извозване на старото оборудване от Столична община.
* **Въпрос 22:** В случай че желаете да замените уреда на дърва и/или въглища с алтернативен на пелети, технологичното изискване при монтаж на такъв уред е диаметърът на комина да е поне 80 мм.

**РАЗДЕЛ: ВЪПРОСИ ЗА ДОМАКИНСТВОТО**

* На въпросите от 32 до 38 отговорете спрямо съществуващото положение в момента, на попълване на формуляра.

**РАЗДЕЛ: ОТОПЛИТЕЛНО/И УСТРОЙСТВО/А, ЗА КОИТО СЕ КАНДИДАТСТВА**

* **Въпрос 42** е задължителен само в случаите, когато желаете да се отоплявате с климатици или газови конвектори. В останалите случаи въпросът не се попълва.
* Във **Въпрос 43** следва да се посочи видът и броят на отоплителния уред, с който да се замени уредът на дърва и/или въглища. За някои уреди е възможно да се кандидатства за повече от един брой, при следните ограничения:
	+ Газови конвектори от двата вида - общо до 3 конвектора на имот, като газов конвектор 3 kW е подходящ за санирани помещения с площ до 35 кв. м, а газов конвектор 5 kW за санирани помещения с площ до 55 кв. м.
	+ Климатици от 6-те вида - общо до 3 климатика на имот.
	+ Радиатори от двата вида - общо до 3 радиатора на имот. Радиаторите са допустими, само когато се кандидатства за следните отоплителни уреди: камина с водна риза, пелетен котел и газов котел.

За всички видове топловъздушни камини на пелети, камини на пелети с водна риза, пелетни котли и газови котли може да се кандидатства само за 1 бр. от съотвения вид уред.

За улеснение за избора на подходящ отоплителен уред е разработен онлайн калкулатор, който бихте могли да намерите на следния интернет адрес: <https://www.sofia.bg/web/guest/opos>.